WORK ขาลงยาว! ลบต่ออีก 2% ต่ำสุดในรอบ 4 ปี 5 เดือน ฟากโบรกฯยังแนะซื้อเป้า 33.75 บ.  
WORK ขาลงยาว! ลบต่ออีก 2% ต่ำสุดในรอบ 4 ปี 5 เดือน ฟากโบรกฯยังแนะซื้อเป้า 33.75 บ. โดย ณ เวลา 11.31 น. อยู่ที่ระดับ 20.70 บาท ลบ 0.40 บาท หรือ 1.90% ด้วยมูลค่าซื้อขาย 45.87 ล้านบาท
22 ม.ค. 2562

บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 11.31 น. อยู่ที่ระดับ 20.70 บาท ลบ 0.40 บาท หรือ 1.90% ด้วยมูลค่าซื้อขาย 45.87 ล้านบาท ราคาหุ้นขาลงต่อเนื่องและต่ำสุดในรอบ 4 ปี 5 เดือน โดยเทียบตั้งแต่หุ้นเคยลงไปทดสอบระดับ 20.71 บาท เมื่อวันที่ 13 ส.ค. 2557

บล.เคทีซีมิโก้ ระบุในบทวิเคราะห์ว่า แนวโน้มเชิงบวก จากธุรกิจทีวีช้อปปิ้งและมาตรการเยียวยาจาก กสทช.ปรับประมาณการกำไรลง จากแนวทางผลการดำเนินงานไตรมาส4/61ที่ดูไม่สดใสและแนวโน้มธุรกิจที่อ่อนแอ
แนวโน้มกำไรไตรมาส 4/61 ดูไม่สดใส คาดกำไรกำไรปี 61 โต จากการประหยัดต้นทุน ยังไม่รวมธุรกิจทีวีช้อปปิ้งเข้ามาในประมาณการผลกระทบปานกลาง จากมาตรการเยียวยา
ปรับลดกำไรปี 2018E ลง 28% และกำไรปี 2019-20E ลง 12%-13% จากแนวโน้มธุรกิจที่ซบเซา รวมถึงปรับราคาเป้าหมายลง จาก 50.25 บาท เป็น 33.75 บาท แต่ยังมีแนวโน้มเชิงบวก จากธุรกิจทีวีช้อปปิ้ง และการประกาศมาตรการเยียวยาของ กสทช. จึงคงคำแนะนำ “ซื้อ”เป้าหมาย 33.75 บาท